Gigi Becali, despre schimbarea lui Dawa la pauza meciului cu Hermannstadt: "Am zis hai să-l scoatem!"
FCSB a câștigat cu 2-1 în fața celor de la Hermannstadt, însă defensiva bucureștenilor a avut multe ezitări în prima repriză.
Camerunezul Dawa a comis mai multe greșeli care i-au adus schimbarea la pauză. Gigi Becali a dezvăluit ce s-a întâmplat de fapt cu fundașul central.
"Am zis hai să-l scoatem!"
"Dawa făcea greșeală după greșeală, trebuia schimbat. Acum e cu Ramadanul. Probabil nu are putere, forță. Probabil ține un Ramadan mai sever. Nu știu eu. Cum să dai asemenea pase la adversar?
Atunci am zis, poate este stresat pentru greșelile făcute și va face altele. Aveam meciul în mână, 2-1, și am zis hai să-l scoatem. El e jucător bun, de asta l-am păstrat.
Dar dacă el începe să aibă impresia că poate juca pe mijloc, atunci la revedere. El are voie să paseze stânga-dreapta. Dacă pasează în față, pasează la adversar", a spus Gigi Becali, pentru Digi Sport.